  Виталий Пронин Егитъёс люкаськозы «Дарт» газет: проектъёс но выль сюрес» котырес ӝӧк сьӧры. Ужрад ортчоз 24-тӥ толшоре 18.00 часын, «Лифт» юртын. 6 ар ӵоже «Дарт» газетлэн шыкысаз уно тунсыко номеръёс, литературной ужрадъёс, социальной проектъёс, концертъёс люкаськизы. Ваньмыз сямен соос егитъёслы асьсэзыс шедьтыны, быгатонлыкъёссэс возьматыны луонлык сёто. Котырес ӝӧк сьӧрын берло 6 арлы йылпумъянъёс лэсьтэмын но газетлэн вуоно сюресэз сярысь вераськон ӝутэмын луоз. Кыӵе проектъёсын азьланяз ужано? Кызьы егитъёсты бордаз кысконо?«Удмурт дунне» газетлэн  егитъёслы «Dart» ватсэтэз улонэз адӟиз 2011-тӥ арын 26-тӥ толшоре. Кызьы соку гожтӥз «Удмурт дунне» газелэн валтӥсь редакторез Зинаида Рябинина, егитъёс пумиськонъёсын куризы асьсэлы газет. Озьы выль ватсэт бордын ужаны сермет сётэмын вал егитъёслы, со борды мылысь-кыдысь басьтӥськизы Алексей Шкляев, Елена Никитина (Слащёва), Лариса Дмитриева но Дарали Лели - удмурт культураын тодмо азьветлӥсьёс. Ваньзы сямен соос пыриськозы ужрадэ.Витиськом вань мылкыд карисьёсты!УД  